
Ordliste:

Forsyningssikkerhed: Forstås her som sikkerheden for, at man som myndighed eller leverandør rettidigt kan tilvejebringe de nødvendige ressourcer for at kunne levere sine kerneydelser/løse sine kerneopgaver. 
Samfundsvigtige funktioner: De aktiviteter, varer og tjenesteydelser, som udgør grundlaget for samfundets generelle funktionsdygtighed.
Kritiske ressourcer: Ressourcer, som er afgørende for leveringen af kerneopgaven, og som ikke umiddelbart kan erstattes af andre ressourcer. 
Forsyningskæder: Varer, tjenesteydelser, informationer og/eller penges vej frem til slutbrugeren og/eller tilbage til en leverandør.


[bookmark: _Toc165301135]1. Introduktion 

[bookmark: _Hlk167266789]Risikobilledet for Danmark er blevet mere komplekst og uforudsigeligt. Store globale kriser som covid-19 og invasionen i Ukraine har vist, at kriser kan gøre det vanskeligt at få varer og ressourcer til landet. Danmarks sikkerhed hænger uløseligt sammen med forsyningssikkerhed, og Danmark skal være mere modstandsdygtig over for fremtidens trusler. 
Strategi for forsyningssikkerhed fra september 2023 sætter retning for, hvordan statslige myndigheder kan robustgøre forsyningskæder. I strategien anbefales det, at alle ministerområder med ansvar for samfundsvigtige funktioner udarbejder en plan for arbejdet med forsyningssikkerhed. Det følger af sektoransvarsprincippet, at ministerområderne selv tilrettelægger driften i hverdag og under kriser. 

[Skriv tekst.] 

Vejledning

Her beskriver I:

· [bookmark: _Hlk143160311]Hvad er departementets formål med at udarbejde en ministerieplan?
· Er der kendte eller potentielle forsyningsudfordringer inden for ministerområdet, der påvirker arbejdet med forsyningssikkerhed?

Vi (Styrelsen for Forsyningssikkerhed) foreslår, at I beholder ovenstående introduktionstekst og udbygger den med departementets (særlige) formål med at udarbejde ministerieplanen. Ministerieplanen er et værktøj til departementer, som har til formål at skabe strategisk fokus på forsyningssikkerhed gennem udvalgte indsatsområder. Indsatsområderne skal bidrage til at robustgøre forsyningen af kritiske ressourcer, som er afgørende for at ministerieområdet kan levere på kerneopgaverne med primært fokus på at opretholde samfundsvigtige/centrale funktioner (indsatser beskrives i afsnit 4). 

I afsnittet beskriver I kort, hvorvidt ministerområdet allerede har igangsat et arbejde med at styrke forsyningssikkerheden. Hvis der på ministerområdet er kendskab til større forsyningsudfordringer, kan det med fordel indgå i afsnittet. Hvis det er er muligt, kan I konkretisere, hvilken samfundsvigtig funktion eller kerneopgave, og hvilke kritiske ressourcer der er/var påvirket af forsyningsudfordringerne. Det kunne eksempelvis være udfordringer med leverancer af udvalgte kritiske ressourcer, som påvirker opretholdelsen af en eller flere samfundsvigtige funktioner. Eksemplet tydeliggør, hvorfor forsyningssikkerhed er et vigtigt område, som denne plan sætter fokus på.

Et skridt videre i arbejdet
Arbejdet med ministerieplanen kan muligvis lede til et internt ønske i koncernen om yderligere indsigt i kendte og potentielle forsyningsudfordringer på ministerområdet. Til det formål kan I anvende Bilag 1 til at foretage en høring i koncernen og til at opliste kendte forsyningsudfordringer samt til at give korte beskrivelser af, hvordan de blev håndteret/kan håndteres. Hvis I benytter Bilag 1 til at indhente information, foreslår vi, at der sættes et maksimum på tre forsyningsudfordringer pr. myndighed. Myndighederne bør i den forbindelse selv vurdere, hvad der er deres mest kritiske forsyningsudfordringer, eksempelvis baseret på en risikoanalyse. I kan udfolde konkrete tiltag for at løse aktuelle forsyningsudfordringer i afsnit 4, som omhandler indsatsområder. Undersøgelsen kan bruges til at prioritere disse indsatsområder. 

[bookmark: _Toc165301136]2. Ansvar, opgaver og organisering

[Skriv tekst.] 

Vejledning

Her beskriver I:

· For hvilke samfundsvigtige/centrale funktioner er forsyningssikkerhed særligt afgørende? 
· Hvordan arbejder ministerområdet med forsyningssikkerhed i dag? Og hvordan er arbejdet overordnet organiseret? 

Hovedfokus i Strategi for forsyningssikkerhed er, hvordan myndigheder med ansvar for samfundsvigtige funktioner kan sikre og robustgøre deres forsyningskæder for kritiske ressourcer. I dette afsnit beskriver I hvilke samfundsvigtige funktioner på ministerområdet, der er afgørende at opretholde i normal drift og under kriser. Det er netop disse funktioner, der er det primære fokus i arbejdet med ministerieplanen. Alternativt kan jeres beskrivelse tage udgangspunkt i ministerområdets centrale funktioner eller kerneopgaver-/ydelser. 

En liste over samfundsvigtige funktioner fremgår af Bilag 1 til Strategi for forsyningssikkerhed.

I afsnittet beskriver I yderligere, hvordan ministerområdet aktuelt arbejder med forsyningssikkerhed, og hvor ansvaret for centrale opgaver såsom risikostyring, lovgivning og indkøb er placeret. Hvis kommunale, regionale, private aktører mv. har ansvaret for opgaver, der understøtter samfundsvigtige funktioner eller andre centrale funktioner/kerneopgaver, skal I inkludere de styringsværktøjer, der er anvendt, i beskrivelsen af ansvar, opgaver og organisering (f.eks. kontraktstyring, lovgivning, sektorregulering eller statsligt (med)ejerskab). 

Hvis afsnittet bliver meget langt, kan I med fordel opdele det i to afsnit (ansvar/opgaver og organisering).

Et skridt videre i arbejdet
Ønsker I en større kortlægning af ministerområdets samfundsvigtige funktioner eller andre kerneopgaver i forbindelse med udarbejdelse af ministerieplanen, kan I anvende Bilag 2 til at indhente relevant information fra underliggende myndigheder/sektorer. I kan med fordel koble organisering og samfundsvigtige funktioner/kerneopgaver sammen, således at det overordnet fremgår hvilke myndigheder, der har ansvar for konkrete opgaver, der understøtter funktionen/kerneopgaven.
[bookmark: _Toc165301137]3. Lovgivning/regulering  
[bookmark: _Hlk143160334]
[Skriv tekst.]


Vejledning

Her beskriver I:
· Er der overblik over sektorspecifik regulering, som har særlig betydning for forsyningssikkerhed på ministerområdet?
· Er der overblik over andre forpligtelser eller krav, som har særlig betydning for forsyningssikkerhed på ministerområdet?
Formålet med afsnittet er at afdække departementets overblik over, hvilken regulering af forsyningssikkerhed, der er væsentlig at forholde sig til ved ministerområdets forsyning af kritiske ressourcer til de samfundsvigtige funktioner. Her tager I stilling til, hvordan et overblik kan tilvejebringes, hvis det ikke allerede eksisterer. 
Ministerområdet kan være underlagt lovgivning eller andre forpligtelser, som sætter rammerne for, hvordan forsyningssikkerheden for de enkelte samfundsvigtige funktioner kan opretholdes. Et eksempel kan være lovgivning, som stiller særlige krav til forsyningssikkerhed, f.eks. opretholdelse af lagre af kritiske forsyninger. Et eksempel på dette er olieberedskabsloven på energiområdet, der har til formål at sikre lagre af olie i tilfælde af en krisesituation[footnoteRef:2]. Dertil kan EU-direktiver sætte rammerne for meget af det aktuelle arbejde, eksempelvis ifm. udmøntning af EU’s Critical Entities Resilience Directive (CER), der skal styrke modstandsdygtigheden i den kritiske infrastruktur i Europa. Yderligere sætter NIS2-direktivet rammer for cyber- og informationssikkerheden – i tillæg til den nationale strategi for cyber- og informationssikkerhed fra 2021. [2:  LOV nr. 354 af 24/04/2012 (Olieberedskabslov), https://www.retsinformation.dk/eli/lta/2012/354#Not1, tilgået 14/06/2023] 

Det kan også være, at regulering af forsyningssikkerhed på området fremgår af kontrakter med private leverandører eller i offentlige udbud.
Det kan være nødvendigt at prioritere indsatser, der omhandler implementering eller udvikling af lovgivning/regulering, hvormed afsnittet kan anvendes som jeres udgangspunkt for at beskrive en indsats i afsnit 4.  



[bookmark: _Toc165301138]4. Indsatsområder og opfølgning

[Skriv tekst.]


Vejledning

Her beskriver I: 

· [bookmark: _Hlk143160410]Hvilke indsatser er allerede planlagt/igangsat eller ønskes igangsat for at øge forsyningssikkerheden for kritiske ressourcer til samfundsvigtige funktioner/ kerneopgaver? 
· Hvor længe gælder planen, og hvordan følges der løbende op på indsatser og generelt på forsyningssikkerhed? Hvad er det videre forløb, når ministerieplanen udløber? 

Formålet med afsnittet er at redegøre for, om departementet har, eller vil, stille(t) krav og/eller mål til ministerområdets arbejde med forsyningssikkerhed. På baggrund af afsnit 2 kan I bl.a. adressere, om der er behov for en nærmere undersøgelse af kritiske ressourcer og dertilhørende forsyningskæder for specifikke samfundsvigtige funktioner eller kerneopgaver. 

Her kan I også adressere, hvorvidt eksisterende lovgivning jf. afsnit 3 er tilstrækkelig, eller hvorvidt I forventer at igangsætte et arbejde med at justere lovgivning, eller der eksempelvis er en særlig indsats forbundet med at implementere lovgivning/regulering. 

Her beskriver I samtidig, hvordan indsatser forankres i relation til underliggende myndigheder. Det kan man bl.a. gøre gennem eksisterende arbejdsgange i departementet, som f.eks. ved at indarbejde mål om forsyningssikkerhed i mål- og resultatplaner for myndigheder, der varetager samfundsvigtige funktioner. Dertil kan forsyningssikkerhed tænkes ind i den generelle risikostyring og beredskab, herunder eksempelvis i forbindelse med opdatering af risikobilleder.

Indsatsområder for at styrke forsyningssikkerheden til de samfundsvigtige funktioner bør nedbrydes i konkrete aktiviteter, der gennemføres af hele eller dele af ministerområdet eller for specifikke samfundsvigtige funktioner og kerneopgaver. 

Eksempler på aktiviteter, der kan igangsættes er:
· Gennemgang af Best Practice for forsyningssikkerhed
· Evaluering af egen forsyningssikkerhed
· [bookmark: _Hlk156978607]Identificering af kritiske ressourcer til understøttelse af samfundsvigtige funktioner/ kerneopgaver
· Kortlægning af forsyningskæder for kritiske ressourcer til understøttelse af samfundsvigtige funktioner/kerneopgaver
· Udarbejdelse af sårbarhedsanalyser for forsyningskæder
· Kortlægning af strategiske afhængigheder af tredjelande for samfundsvigtige funktioner/kerneopgaver
· Identificering, prioritering og implementering af sårbarhedsreducerende tiltag
· Udarbejdelse af delplan for forsyningssikkerhed til beredskabsplan
· Gennemførelse af øvrige analyser vedr. forsyningssikkerhed og forsyningskæder.

Styrelsen for Forsyningssikkerhed rådgiver og hjælper statslige myndigheder med at identificere kritiske ressourcer, kortlægge forsyningskæder, analysere potentielle sårbarheder og udvikle handleplaner. Læs mere om vores rådgivning på sfos.dk (Rådgivning). Valg og prioritering af indsatsområder sker på baggrund af de enkelte myndigheders tilgang til forsyningssikkerhed. 

Se Bilag 3 for en skemaskabelon til indsatsområder for forsyningssikkerhed. Hvis I anvender skemaet, kan det indsættes i planen.  

I afsnittet beskriver I, hvor længe ministerieplanen er gældende, samt hvordan og hvor ofte der følges op på indsatser for at styrke forsyningssikkerheden. Dertil fremgår forventninger til den videre proces ved udløb af indeværende ministerieplan.

